Invisibles | Carpe Diem\nInvisibles\t9 Desembre 2007\nA on van els invisibles quan moren? Quin és el paradís dels que passen desapercebuts per aquesta vida, dels que no deixen emprenta, dels que no aconsegueixen res?\nDe què estan fetes aquestes persones? Per què existim? Si el sino dels invisibles és passar per aquesta vida sense pena ni glòria, perquè n’hi ha tants?\nAquestes són preguntes de difícil resposta. Probablement, la podríem plantejar després d’un sopar amb amics o coneguts, tenint tota la nit per davant. Ara, jo me la plantejo a un dia d’un moment crucial per la meva vida.\nEstic a punt de deixar de ser invisible, de tenir alguna cosa per la que lluitar i viure plenament. Un ideal que seguir, una missió que complir. O no. Continuaré sent invisible, continuaré patint vergonya per no poder dedicar-me als meus ideals. O potser exagero i res és tant dramàtic com sembla.\n1.\tXavi - 10 Desembre 2007\nLa que Wells es va imaginar és, sens dubte, una manera molt morbosa de ser invisible. Ja m’agradaria a mi ser-ho en els moments que jo et digui. El primer que faria seria, com no, entrar al vestidor femení d’algun equip de voleibol. El segon, escoltar converses privades i fer-me ric venent informació a la T.I.A. (conec en Mortadel·lo).\n2.\tJoan - 10 Desembre 2007\nCalma, xato: els invisibles existim per obra i gràcia d’un senyor anomenat HG Wells, només perquè Queen en fes una cançó una mica pengim-penjam i perquè els visibles tinguin públic.\nPensa, però, que els invisibles tenim alguns avantatges: podem fer segons què sense que ens vegin, no?\nApa: pren-te les coses més dolçament …


GM WINES compta amb 135 referències de 17 DOs | GM Food\nGM WINES compta amb 135 referències de 17 DOs\nGM WINES, marca pròpia de GM FOOD, ha participat en la vuitena edició dels Premis Vinari, que distingeixen als millors catalans de l'any. La marca, que compta amb una acurada selecció de vins nacionals, ha estat premiada amb un guardó.\nEn aquesta ocasió, durant la cerimònia celebrada el passat divendres 9 d'octubre a l'Auditori de Vilafranca de Penedès, Juvé Masana Brut (DO Cava) ha merescut el Vinari de Plata 2020 Escumosos Joves.\nGM WINES compta amb un equip de sommeliers dedicats a seleccionar els millors productes de cada anyada i DO, per oferir als clients aquells vins que millor s'adaptin a les seves necessitats. El celler està format per 135 referències, incloses en 15 marques de vi de 17 Denominacions d'Origen diferents. GM WINES ha rebut en els últims anys diferents premis nacionals i internacionals que confirmen la seva qualitat.\nEls Premis Vinari, creats el 2013 per vadevi.cat per donar a conèixer als millors vins de Catalunya i potenciar la seva producció en el territori, ha comptat en aquesta edició amb la participació de 850 vins de 240 cellers de 12 DOs de Catalunya, i han intervingut 80 tastadors professionals.


UEP!: CALES: MAGRANER, VIRGILI, BOTA I PILOTA .\nCALES: MAGRANER, VIRGILI, BOTA I PILOTA .\nDijous 10 de Maig. Partim en 3 cotxes del lloc habitual 9 membres del nostre grup. Tenim un company que se està recuperant de una intervenció quirúrgica i des de aquí li enviem una forta abraçada esperant que pugui tornar prest amb noltros.\nFa un dia d’estiu amb un Sol i una calor que no es normal per aquest temps, lo que ens fa pensar que podrem nedar per primera vegada enguany, encara que la majoria pensa que es un poquet prest. El nostre destí avui es anar per la zona de Cales de Mallorca i visitar les Cales verges de Virgili, Pilota, Bota i Magraner.\nAbans de partir, un dels companys a presentat una proposta per tapar el forat -ara que està tan de moda això- que pateixen els companys que porten el seus vehicles, en el sentit de abonar una quota per barba per sufragar la benzina, ara que s’ha posat pel niguls per mor del cèntim sanitari que s’ha tret de la màniga el nostre desgovern. La proposta ha estat acceptada per unanimitat.\nAmb aquesta decisió democràtica i solidaria, hem partir cap a Porto Colom, per després agafar la carretera de Porto Cristo fins el Km. 7,400 a on deixarem els vehicles a un camí que hi ha just davant d’aquest punt. Així ho hem fet i tots plegats hem caminat uns 50 metres per la carretera fins al botador que ens portarà, primer, a Cala Magraner. Des de la carretera a la Cala, hi ha una mitja horeta o tres quars de caminada (depèn si seguim el pas del nostre company “Rambo” o del “Sherpa” de reraguarda), per uns paratges plans i molt macos, fins que arribam a la Cala. Hem llegit que fa un temps el propietari posava pegues per passar per allí. Ara no, per que hi ha un parell de botadors i portetes que te faciliten l’accés.\nCala Magraner es la més gran de les Cales que farem avui. L’aigua està neta, però un poquet remoguda. Hem aprofitat per berenar a l’ombra de un pinaret, mentre observàvem com feien escalada uns aficionats per la gran paret vertical que hi ha a la esquerra de la Cala.\nDesprés de berenar hem partit cap amunt del penyal seguint un sender petitó que ens ha semblat que hi havia per les roques però al final no ho era i hem hagut de caminar pels càrritxs amb el consegüent suplici del que duia calçons curs, tant de bo que tot d’una hem arribat a un dels antics carrers, avui convertits en camins, que es varen fer per urbanitzar la zona i que al final no es va dur a terme. Esperem que el nostre Govern d’ara no es doni compte, no sigui cosa s’els fes la boca aigua.\nAquest camí ens ha portat fins a la punta del penyal que separa Cala Magraner de Cala Pilota. Hem guaitat i hem vista la segona Cala amb un aigua cristal·lina. Mentre el grup ha tornat pel camí cap a Cala Pilota, un que se està convertint el més valent, ha davallat per la vorera tira, tira, i ha arribat el primer a la caleta. No hi havia ningú i el aigua estava molt neta, encara que a la vorera estava un poquet enterbolida pels restes de posidònia que el mar arrossega i que fa que la sorra estigui plena de bolles d’algues seques. D’aquí li ve el nom de “pilota”, segons hem llegit. Al cap de una estoneta tot el grup ha arribat, i després de uns minutets que hem aprofitat per beure, hem partir de nou cap a la tercera Cala, aquesta vegada pel camí que, fent una bona voltera, ens portarà a Cala Virgili, la millor de las tres, al nostre judici.\nA aquesta Caleta hi ha una aigua transparent, i damunt s’escar que hi ha a la vorera, havia una parella d’anglesos, ja granadets -encara que no tant com noltros- que prenien el Sol. Hem arribat i s’els hi ha acabat la tranquil·litat ja que, tradicionals que som, sempre xerram massa fort i això emprenya als estrangers. Ho sabem, però...\nEns hem acomodat a una vorera de la Cala a l’ombra del pins. Mentre, dos companys han pujat el penyal per fer fotografies fins l’hora de dinar, dos del mes valents s’han disposat a nedar, mentre els altres les miraven. El Sol era ofegador, però l’aigua, pels nadius “normals” encara està freda. Estem a primers de Maig!. Però ells, fort i no et moguis s’han ficat dins l’aigua fent uns alens i uns xiscles que feien passar pena, sobretot quan el nivell de l’aigua els hi arribava a la línia de la “personalitat”, però s’hi han ficat, mentre els altres esperaven a veure si els pegava un “síncope” o qualque cosa parescuda. No ha estat així. De tot d’una ho han passat puta, però després han gaudit del primer bany d’enguany, davant l’enveja dels popones que no s’han atrevit.\nQuan han vingut els fotògrafs, -per cert, plens d’esgarrinxades per les cames per que han perseguit a un grup de cabres salvatges molt peculiars, com podreu comprovar-, hem dinat de pa en butxaca tots plegats. Mentre dinàvem, la parella d’anglesos han deixat els atapins a on estaven i han partit cap amunt del penyal amb la nostra mirada encuriosida. A on anaven pujant les roques amb aquest sol?. Les preguntes s’han fet més sospitoses quan als 20 minutets han tornat de nou al seu lloc. Mentre els mes sans de pensament creiem que havien anat a fer qualque necessitat fisiològica (tan enfora, però?), altres trobàvem que havien anat a practicar altres tipus de necessitats. No ho sabrem mai!, encara que ens hagués agradat saber que havien anat a fer...\nTeníem davant “Sa Cova de ses Dones”, però ens hem afluixat de anar-hi a veure-la.\nEren les 15 hores i dúiem fins les 13,30 allà asseguts. El més veterà del grup, el que sempre va a reraguarda, li ha donat per partir a caminar. Caminar amb aquest Sol?. Volia caminar per que gairebé només dúiem una horeta i mitja d’exercici. Ala idó, a caminar!. Amb aquell Sol que te socarrava el cervell, ens hem posat a fer quilòmetres pels camins de lo que havia de ser l’urbanització aquella. Vatuadell!. No sabem que és lo que havia pres, però ell que sempre va darrera de tot, ara anava davant estopejant-nos a tots. Hem caminat gairebé dues hores. Ens hem perdut i tot i hem arribat als cotxes tots torrats pel Sol.\nHem recuperat forces a l’ombra d’un bar de la plaça de Felanitx. La consumició de tot tipus de begudes i cafès ens ha salvat de la insolació i d’una possible deshidratació i desprès de la consabuda tertúlia, hem partit de nou cap a Palma.\nResumint: Una excursió molt fàcil. Val la pena veure aquestes cales verges i nedar a les seves netes aigües, nosaltres pensàvem que era un poc prest per banyar-nos, millor més cap a l’estiu, però avui han fet gairebé 31º de temperatura i ens ha despistat a tots.\nEn total: 11,616 quilòmetres i tres hores i mitja de caminada efectiva, o el que sigui... això de tenir dos podòmetres ens obliga a treure una mitja...\n(Fotos: "Trigo", Miquel Barceló i "Lumer")\nArribada a Cala Magraner\nEl Trajecte que hem fet\nCala Virgili. A l'esquerra Sa Cova de Ses Dones\nAl front Cala Virgili\nUn boc amb banyes de bou\nCamí d'accès a Cala Magraner\nUn dels botadors\nLa transpariència del aigua, característica de la zona\nPublicado por Luis Miguel Estelrich Ruiz en 8:55\n¿MERCADOS? O MERCADERES. ¿POLITICOS? O ENGAÑABOBOS...\nPOLLO SENTADO A LA CERVEZA.\nCOLIFLOR AHOGADA (OFEGADA)\n¿ESTAMOS YA INTERVENIDOS?.\nPOLLO CON COCA COLA.\nLASAÑA DE ESPINACAS EXPRÉS.\nBÚGER-PUIG DE SANTA MAGDALENA-INCA.\nPARGO AL HINOJO (en mallorquí PÀGUERA AMB FONOLL)


També s'ha donat llum verda a la creació de les nou àrees executives en què s'estructurarà el govern de la Diputació en aquest mandat, i que es divideixen entre PSC i JxCat: sis per als socialistes i tres per als sobiranistes, en una sessió que , a més, ha nomenat els membres de la Junta de Govern de la corporació provincial.\nL'àrea de Presidència estarà encapçalada per Marín i amb l'alcaldessa d'Esplugues de Llobregat (Barcelona), Pilar Díaz (PSC), com a diputada adjunta i delegada per a les Relacions Internacionals, i l'àrea de Recursos Humans, Hisenda i Serveis Interns estarà presidida per Carles Ruiz (PSC), i amb Rubén Guijarro (PSC) i Óscar Serra (PSC) com a diputats adjunts.\nEn relació a l'àrea d'Innovació, Governs Locals i Cohesió Territorial, estarà encapçalada per Josep Arimany (JxCat); la d'Infraestructures, Mobilitat, Urbanisme, Habitatge i Espais Naturals la liderarà Pere Ponts (JxCat) i Josep Tarín (JxCat) com a diputat delegat, mentre que la de Medi Ambient estarà al capdavant Francesc Xavier Gomar (PSC).\nL'àrea de Desenvolupament Econòmic, Turisme i Comerç la presidirà Eva Menor (PSC) i Joan Lluís Ruíz i Óscar Serra seran diputats delegats; a Cultura se situarà a Joan Carles García Cañizares (JxCat); en Educació, Esports i Joventut estarà Alfredo Vega (PSC) amb els diputats delegats David Escudé (PSC) i Javier Silva (PSC), mentre que Cohesió Social Ciutadana i Benestar estarà dirigida per Lluïsa Moret (PSC) i els diputats delegats Enric Llorca i Alba Barnusell (PSC).\nLa Junta de Govern, presidida per Marín, estarà formada per Collboni, Parlon, Carles Ruiz, Pilar Díaz, Eva Menor, Xavier Gomar, Lluïsa Moret, Alfredo Vega i Rubén Guijarro del PSC-CP, i Fortuny, Mascarell, Pere Pons, Josep Arimany, Joan Carles Garcia Cañizares, Neus Munté i Josep Tarín de JxCat.\nEl ple també ha nomenat els membres de la comissió executiva i les seves funcions; la creació de les comissions informatives i de seguiment i de la Comissió Especial de Comptes, i ha donat per constituïts els set grups polítics de la corporació, amb la seva composició, els seus presidents i portaveus.\nMarín presidirà el grup socialista, que tindrà a Pilar Díaz com a portaveu, mentre que Ramon Mut serà el president d'ERC-AM, amb Dionís Guiteras com a portaveu i Montserrat Benedí com a portaveu adjunta, i Neus Munté presidirà el de JxCat, que tindrà a Joan Carles Garcia Cañizares com a portaveu ia Josep Tarín com a portaveu adjunt.\nLaura Pérez presidirà el grup d'ECG, amb Jonatan Fornés com a portaveu i Rafael Duarte com l'adjunt, i Celestino Corbacho presidirà el de Cs, amb Salvador Tovar com a portaveu i Lluís Tejedor com a adjunt, mentre que Xavier García Albiol presideix el del PP - amb Daniel Gràcia com portaveu-- i Lluïsa Melgares serà presidenta i portaveu de Tot per Terrassa (TxT).\nTambé s'ha fixat el màxim de membres electes que exerciran el seu càrrec amb dedicació exclusiva i les seves retribucions brutes anuals, així com el màxim que exerciran el càrrec amb dedicació parcial i les quantitats econòmiques en concepte d'indemnització per les assistències al ple i les comissions informatives .\nEn el debat només han intervingut ERC i TxT: Guiteras ha pres la paraula per explicar que l'abstenció d'ERC en alguns punts es deu al fet que l'organització del govern no és la que ells haguessin triat si encapçalessin la corporació, tot i que ha dit que respecta la decisió de PSC i JxCat: "Estarem atents a fiscalitzar el govern de la Diputació des d'un punt de vista positiu i propositiu".\nLa diputada d'TxT ha explicat que s'ha abstingut en diversos punts des d'una actitud constructiva, però ha criticat que l'estructura aprovada "beneficia excessivament a alguns grups i castiga els partits petits" com el seu, amb ella com l'única diputada, que creu que ha de disposar de recursos per treballar a la Diputació.\nEl Congrés ret homenatge a Ernest Lluch, assassinat per ETA fa 20...


#EspecialMeritxell | Mossèn Ramon, 55 anys de la seva arribada a Meritxell\n#EspecialMeritxell | Mossèn Ramon de Canillo, 55 anys de la seva arribada a Meritxell\nde Noelia Farías\t el 7 set. 2021\nRamon Rossell i Serra, més conegut com a mossèn Ramon de Canillo, va néixer a Bellcaire d’Urgell, a la Noguera, un 19 d’octubre de l’any 1939. Tenia només 26 anys, i feia tres que exercia com vicari d’Organyà, quan va arribar a Andorra. Era el més petit de tres germans. Amb només 17 anys d’edat, ja tenia molt clar que volia ser capellà.\nEncara recorda que tenia 24 anys quan va fer la seva primera missa, que va tenir lloc al seu poble. En aquell temps pensava que marxaria a Colòmbia amb altres companys, però el bisbe li va dir que el seu pròxim destí seria Canillo i, finalment, va ser així. El primer diumenge del juliol del 1966 es va estrenar com a capellà, a Meritxell. Va ser una missa que li va deixar una anècdota que no oblidarà mai. Quan va acabar de fer la missa, així com el seu primer discurs com a capella, una dona del poble li va dir, quan va sortir de l’església: “Mossèn, ningú ho ha entès perquè tots els presents eren francesos, del poble només érem dues persones”, va explicar mossèn Ramon. Per això, d’aquella missa va sorgir un petit aprenentatge i, en l’actualitat, parla en cada celebració de l’eucaristia, una mica en català, algunes parts en francès, en portuguès, i també en castellà.\nDiu que és tan aplicat, que aprèn cada dia i, que mai ha deixat d’estudiar. Amb més de 80 anys, i una vitalitat admirable, continua assistint a classe, fent cursos, participant de trobades al santuari, fent turisme religiós i, sobretot, llegint i escrivint . Per això, cada dia envia a tots els seus contactes de WhatsApp un pensament bonic amb una reflexió, perquè està convençut que, quan deixes d’aprendre i d’escriure, és quan ets mort.\nMossèn Ramon va a Meritxell cada dia, a obrir, tancar l’església i meditar una hora. Explica que allí troba la pau i, a la vegada, molta gent que plora i demana a Meritxell la seva ajuda. Sempre ofereix la seva paraula d’alè als qui més ho necessiten i confia que la intercessió de Déu i de Meritxell ajudin a cada fidel que ho demana.\nSi hi ha alguna cosa que sap el mossèn és que és molt feliç amb la vida que porta i que, com tothom, té alguns alts i baixos. Un pensament que sempre li ve al cap és el que deia el seu pare “si vols ser capellà, pots ser-ho, si no, no ho siguis”. La seva elecció explica que ha sigut amb total llibertat i, si bé ha renunciat a tenir una família, ara en té moltes. També ha renunciat al sexe, però no a l’amor, perquè estima moltíssim.\nEnguany es compleixen 55 anys de la seva arribada al Principat. Després de ser nomenat rector de Canillo, i amb més de mig segle de sacerdoci, i als seus 82 anys, encara no ha perdut la passió per continuar ensenyant i transmetre valors als més joves, així com ajudar els més desfavorits. Tampoc ha perdut les ganes de somniar, per això vol crear un refugi, a la part alta de la muntanya, per acollir als joves d’entre 15 i 17 anys. La seva passió per l’educació dels infants i joves va impulsar-lo a fundar les populars Colònies del Casal de Sant Serni i, anys més tard, la Casa de Colònies AINA, per on han passat milers de joves del país i de l’estranger.\nFidel al mateix objectiu que tenia quan feia els primers passos com a capellà, que era traspassar els murs de la institució eclesiàstica, encara manté la senzillesa, la proximitat i el carisma que l’han convertit, al llarg de mig segle, en una de les persones més estimades del país.\nandorracanilloDia de MeritxellMeritxellMossèn RamonRamon Rossell\nNoelia Farías 124 posts 0 comments\n#EspecialMeritxell | Santuari de Meritxell, de les cendres a la posteritat\n#EspecialMeritxell | Un nou curs polític ple de complexitats\nCottet reobre a Andorra amb un nou concepte de botiga\nJuli Barrero presenta Líquid, el seu darrer treball discogràfic a la FNAC Andorra\nJosep Autet: “El tram més mític del Ral·li d’Andorra va ser el del Port…\nNoelia Farías\t 6 des. 2021\n9 des. 2021\nJuli Barrero presenta Líquid, el seu darrer treball discogràfic a la…


Les obres de la segona fase de la Plataforma d'Atenció a la Dependència començaran aquest mes de setembre\nImatge virtual de la Plataforma d'Atenció a la Dependència\nEl Consorci del Servei a les Persones adjudica les obres que estaran enllestides la tardor de l'any vinent\nAquest mes de setembre es reprendrà la construcció de la Plataforma d'Atenció a la Dependència després que el Consorci del Servei a les Persones (CSP) hagi adjudicat les obres a la UTE formada per les empreses FFC i Tau-Icesa. La segona fase d'aquesta construcció tindrà una durada aproximada d'11 mesos i un cost de 7.300.000 euros.\nLes obres de la Plataforma es van iniciar el setembre de 2007 però resten aturades des que l'empresa encarregada va renunciar a seguir un cop finalitzada l'estructura de formigó. El cost de la primera fase va ser de 2.900.000 euros. Per això ha calgut dur a terme un nou procés d'adjudicació. El nou projecte incorpora alguns canvis respecte el primer projecte, com ara la modificació d'algunes distribucions d'espai i també millores en els acabats de l'obra.\nLa Plataforma d'Atenció a la Dependència de VNG és un equipament pensat per a l'atenció integral de les persones amb dependències, amb la finalitat de promoure la seva autonomia personal. Amb la creació d'aquest servei es dotarà la ciutat de 132 places noves de residència i 60 de centre de dia, a més d'altres serveis de caire social. L'edifici s'està construint al costat de l'Hospital de Sant Antoni Abat, al carrer de Sant Josep. La proximitat entre ambdós centres permetrà que en una mateixa zona es concentri tota una pastilla sanitària i social d'atenció a les persones. En total, el nou edifici tindrà una superfície de 13.889 metres quadrats.


Escola del Sol - Grup d'Investigació: de gener 2012\nHe trobat aquesta maqueta construïda amb peces del LEGO.\nEl resultat és impressionant, no creieu?\nVídeo que conté imatges reals del Titanic.\nEtiquetes de comentaris: Curiositats, Mar, Transport\nPublicat per Martí a 15:31 Cap comentari:\nEstà protagonitzada per Leonardo DiCaprio i Kate Winslet interpretant a Jack Dawson i Rose DeWitt Bukater.\nLa pel·lícula tracta d'una noia de classe alta que s'enamora d'un noi de classe baixa. La noia està compromesa amb un senyor de la mateixa classe que ella. El noi i la noia han de guardar el seu amor en secret. Una nit el timoner del vaixell Titanic veu un iceberg que s'acosta cap a ells però no estan a temps de fugir d'ell i s'estampen contra l'iceberg.\nS'han fet moltes pel·lícules sobre el Titanic i aquesta és una de les més conegudes i famoses.\nNoemí, Alba i Irene\nPublicat per Noemí a 15:25 Cap comentari:\nEl RMS Titànic era un vaixell dels tres transatlàntics de la companyia anglesa White Star Line,junt amb el RMS Olympic i l’HMHS Britanic. El Titànic era, juntament amb l’Olympic, el vaixell més luxós del segle XX.\nEl viatge inaugural estava previst per anar de Southampton (Gran Bretanya) a Nova York, la nit del 14 al 15 d’abril de l’any 1912.\nA les 23:45 va topar amb un iceberg fent-se una gran esquerda al casc del vaixell. Les conseqüències van ser terribles, ja que, en enfonsar-se, van morir més de 1.515 persones.


Som Comunitat Impulsa | Fundació Catalunya Cultura\nBridge 48 celebra el seu primer festival de música el diumenge 28 de maig\nLa productora musical Bridge 48 celebra el seu primer festival de música amb 10 hores d'activitats molt variades com food trucks; mostres d'art; moda; experiències immersives; performances, etc. L'esdeveniment tindrà lloc el diumenge, 28 de maig, a l'espai Utopia 126 del Poblenou.\nBeques Leonardo a Investigadors i Creadors Culturals de la Fundación BBVA: Convocatòria oberta fins al 28 de juny\nLes beques Leonardo de la Fundación BBVA volen donar suport a 55 projectes d'investigadors i creadors culturals en una fase intermèdia, entre 30 i 45 anys, i amb una producció científica, tecnològica o cultural innovadora.\nTaula rodona “Inversors i startups, una mirada a les oportunitats del sector del videojoc a Catalunya” el dimarts 17 de maig\nSi t'interessa el sector dels videojocs, no et pots perdre l'esmorzar de finançament amb tres fundadors d'start-ups que debatran sobre els orígens del gaming a Catalunya, la situació actual i les potencialitats de futur.\nOpen House Barcelona participa en el “Model. Festival d’arquitectures” del 5 al 15 de maig\n- Dijous, 5 de maig, a les 18h a la llibreria La Capell del Col·legi d’Arquitectes de Catalunya amb el llançament de "Radiomedia Arquitectura".\n- Dissabte, 7 de maig, a les 18h a Casa Seat amb "Música per Arquitectura".\n- Del 9 al 15 de maig, tindreu l'oportunitat de descobrir llocs sorprenents amb "Espais Ocults".\nArtistic Consultancies de DocsBarcelona: convocatòria oberta fins al 12 de maig\nDocsBarcelona ofereix consultories en línea per a projectes audiovisuals que es troben en la primera fase d'edició (rough cut). L'objectiu és mostrar la feina a experts internacionals que puguin ajudar a millorar el resultat final de la pel·lícula.\nArt For Change de Fundació la Caixa: Convocatòria oberta fins al 31 de maig\n"ArtForChange" fomenta projectes liderats per a col·lectius en situació de vulnerabilitat amb l’objectiu d’afavorir una transformació social. Ofereixen un ajut no superior a 25.000 € (no pot superar el 75% del cost total del projecte).\nCall for Startups CM Málaga: Convocatòria oberta fins al 4 de maig\nCulture & Museums International Tech Forum ha posat en marxa la iniciativa "Call for startups" amb l'objectiu de reconèixer les solucions que aporten les respecte la digitalització de la cultura.\nExposició “Cucacaia” de la Destil·leria fins al 7 de maig\nExposició homenatge a l'artista Margarita Feixas, dissenyadora i creadora artística. Apropeu-vos fins al 7 de maig a la seu de la Destil·leria de Mataró!\nWorkshop becat Fundació Èpica de la Fura dels Baus: Convocatòria oberta fins al 30 d’abril\nSupervivència vs Resiliència és un workshop reflexiu, diruptiu i innovador destinat a artistes, científics i tecnòlegs. El projecte becat i presencial tindrà lloc entre el 30 de maig i l'11 de juny a la seu de Badalona.\nResidència artística Corralito x TNT 2022: Convocatòria oberta fins al 26 d’abril\nEl Corralito, Centre de Creació Artística de Terrassa, conjuntament amb el Festival TNT, Terrassa Noves Tendències, han obert la convocatòria de residències artístiques per a tres artistes contemporanis individuals o col·lectius de qualsevol disciplina artística, excepte escultura i música, durant un període de dos mesos.\nII Premis Els Temps de les Arts: Convocatòria oberta fins al 30 de juny\nEl Temps de les Arts és un portal digital que premia el valor artístic i patrimonial i la transformació social de projectes culturals impulsats durant 2021-2022 en tots els territoris de parla catalana.\nSubvenció Districte Cultural de l’Ajuntament d’Hospitalet: Convocatòria oberta fins al 26 d’abril\nSol·licitud de subvencions generals i puntuals per a persones físiques i entitas que desenvolupin programes, projectes i activitats en el marc del districte cultural.\nTiina, nou programa d’inversió d’impacte de la Fundación Carasso i Ship2B: Convocatòria oberta fins l’1 de maig\nTiina és un programa innovador que té com a objectiu preparar i financiar projectes, empreses o start-ups que promoguin la transformació social a través de l'alimentació sostenible i l'art ciutadà. La dotació econòmica és de 200.000 euros.\nCultura i Conflicte guanya Millor Dramatúrgia/Adaptació als Premis de la Crítica\nAnna Maria Ricart, membre de l'equip de Cultura i Conflicte, s'ha endut el guardó a Millor Dramatúrgia/Adaptació als Premis de la Crítica per "Encara hi ha algú al bosc".\nEl diari Núvol celebra el seu desè aniversari\nNúvol, el diari digital de cultura en català, ha fet 10 anys. L'equip s'ha marcat el repte d'arribar als 1.000 subscriptors. Consulta les tarifes a l'enllaç de sota!\n2a edició residències de creació Teatre Nu: Convocatòria oberta fins al 4 d’abril\nEl Teatre Nu és una companyia de teatre centrada en la creació artística, la programació, la pedagogia i la recerca. Fins al 4 d'abril, està oberta la segona convocatòria de residències de creació per a artistes i creadors que tinguin algun projecte entre mans.\nVota Muom en els Premis de la Música Independent (MIN)\nMuom és un grup vocal que s'especialitza en el cant d'harmònics i experiències immersives. El seu nou disc "Terra", editat per Microscopi, ha estat nominat en els Premis de la Música Independent (MIN). Vota'ls a l'enllaç de sota!\nCrida a l’acció Dones Visuals: Convocatòria oberta fins al 28 de març\nDes de Dones Visuals impulsen iniciatives de visibilitat i lideratge de dones en el sector audiovisual. Actualment tenen dues convocatòries obertes "AccióProducció" i "AccióCurts", uns programes d'assessorament i formació per projectes audiovisuals en fase d'escriptura o desenvolupament. Teniu fins al 28 de març per enviar la vostra candidatura!\nTaller de creació fotogràfica Cinema en curs: inscripcions fins al 14 de març\nSi tens entre 15 i 19 anys, Cinema en Curs t'ofereix un curs gratuït de tres mesos sobre creació fotogràfica "Mira, fotografia, exposa!" als centres cívics dels barris de Ciutat Vella, Nou Barris i Sant Martí. Teniu temps per inscriure-us fins al 14 de març!\nMironins, Premi Gaudí a la millor pel·lícula d’animació\nMironins és un projecte transmèdia que té com a protagonistes tres gotes dels quadres de Joan Miró. Els Premis Gaudí, uns guardons que demostren el talent del sector audiovisual català.\nEls Tallers Immensiva ja són una realitat gràcies a Espronceda, BBVA i Fundació Antigues Caixes Catalanes\nAquests tallers, que tindran lloc durant tot el mes de març, tenen l’objectiu de fomentar l’accés a nous llenguatges artístics entre joves estudiants i artistes de centres d’educació secundària i les universitats de Barcelona.\n11a edició residències creatives Eufònic: Convocatòria oberta fins al 30 de març\nEufònic és un festival d'arts visuals i sonores de les Terres de l'Ebre. La convocatòria de la 11a edició, que tanca el 30 de març, pretén donar suport i impulsar la creació artística. Els resultats es mostraran en el marc del festival que tindrà lloc del 25 al 28 d'agost a espais naturals de la zona de l'Ebre.\nPallapupas forma part del ClowNexus, un projecte europeu destinat a persones amb demència i trastorn de l’aspectre autista\nPallapupas, associació de pallassos d'hospital, forma part del ClownNexus, una iniciativa de vuit entitats europees que vol apropar disciplines artístiques a gent gran amb demència i nens amb transtorn de l'espectre autista (TEA).\nResidència de Creació i d’Experimentació Fotogràfica Revela’t: Convocatòria oberta fins al 25 d’abril\nFestival Revela't és el primer festival dedicat a la fotografia analògica. De l'11 al 18 de setembre tindrà lloc la Residència de Creació i d'Experimentació Fotogràfica, una setmana d'immersió amb altres fotògrafs internacionals. Podeu enviar la vostra candidatura fins al 25 d'abril!\nComunicació Gràfica Art Nou 2022: Procés de selecció obert fins al 27 de febrer\nArt Nou és un esdeveniment d'art emergent organitzat per Art Barcelona (Associació de Galeries) que se celebra entre l'1 de juliol i el 3 de setembre a Barcelona i Hospitalet de Llobregat. Han obert, fins al 27 de febrer, un procés de selecció per buscar un dissenyador menor de 35 anys que realitzi la comunicació gràfica de la 11a edició.\nPublicació del fotollibre “BRIANS: mujeres invisibles” de Fundació Setba el 9 de març\nUna iniciativa del projecte Traspassant l'objectiu que reivindica la fotografia com a eina d’empoderament per a dones internes en centres penitenciaris de Catalunya.\nTallers pedagògics Festival Mixtur: Convocatòria oberta fins al 31 de març\nEl Festival Mixtur de nova creació sonora ha obert la convocatòria dels seus Workshops 2022 que tindran lloc a l'octubre amb artistes reconeguts a nivell internacional. Les temàtiques dels tallers són composició i experimentació sonora, improvisació i interpretació. La data límit per presentar les candidatures és el 31 de març.\n8a edició Barcelona Gallery Weekend: Convocatòria oberta fins al 4 de març\nBarcelona Galery Weekend és un esdeveniment anual que reuneix galeries d'art i col·leccionistes. Enguany, la vuitena edició se celebrarà entre el 15 i el 18 de setembre. Podeu consultar les bases de la convocatòria a la seva pàgina web. Teniu fins al 4 de març per enviar la vostra candidatura!\n12a edició Premis Setba 2022: Convocatòria oberta fins al 27 de maig\nFundació Setba és una entitat que genera espais d’inclusió social a través de la cultura. D'entre les múltiples iniciatives, actualment tenen oberta la convocatòria de la 12a edició del certamen de pintura per a artistes amb discapacitat intel·lectual i del desenvolupament que siguin residents a Catalunya.\n4a edició Campus DocsBarcelona: Convocatòria oberta fins al 24 de febrer\nDocsBarcelona és un projecte que visibilitza i reivindica el món documental. La 4º edició del Campus és una formació pràctica, a través de mentories i tallers personalitzats, que busca orientar llargmetratges en desenvolupament amb l'objectiu d'internacionalitzar-los i aconseguir finançament. Teniu fins al 24 de febrer per enviar la vostra candidatura!\nExposició d’Art Singular del 16 al 19 de febrer a la Sala Parés\nArt Singular és una iniciativa de la Fundació Josep Santacreu que visibilitza l'art realitzat per persones amb diversitat funcional. Del 16 al 19 de febrer, podeu visitar a la Sala Parés l'exposició del concurs de capses de xocalata de Casa Dalmases.\n7a edició Gargar Festival: Convocatòria oberta fins al 18 de febrer\nGargar Festival de Murals i Art Rural, guanyador del Premi IMPULSA CULTURA 2020, és una iniciativa que reivindica la vida de pagès. Enguany, el festival, ubicat a Penelles, se celebrarà entre el 29 d'abril i l'1 de maig. El termini per presentar les candidatures (pintors, il·lustradors, artistes, muralistes...) estarà obert fins al 18 de febrer.


Les declaracions de Miguel Alvarez (tecnic del Villarreal B) previes al partit davant el CD Castellón | Notícies Dígitals\nLes declaracions de Miguel Alvarez (tecnic del Villarreal B) previes al partit davant el CD Castellón\n13/05/2022 cd castellon, miguel alvarez, villarreal b\nEl Villarreal B s’enfronta al CD Castellón aquest dissabte (17.00 hores) en l’Estadi Municipal de Castalia en el qual promet ser, com sempre, un partit “molt interessant, bonic i amb molta intensitat”, com va destacar l’entrenador del filial groc, Miguel Álvarez, en la prèvia d’aquesta jornada. Aquests són els aspectes més destacats de les declaracions del tècnic de Jaén abans de la cita a Castelló, important per a complir els objectius:\n“Espere un partit com sempre que hem anat a Castelló, que es veuen partits molt interessants i molt bonics, amb molta intensitat. Dona gust anar a jugar allí perquè ens enfrontem a un equip molt important. És un ambient sensacional per als xics i per a qualsevol persona que estima el futbol. Cadascun lluita pels seus interessos, evidentment, però en la gespa es veuen partits molt atractius i de molt de ritme i es competeix amb noblesa per a guanyar el partit”.\n“És un equip que l’hem vist moltíssim perquè és un dels aspirants a estar a dalt per plantilla, cos tècnic i massa social. Hem analitzat molts partits i, per joc i per situacions, ha merescut més punts, però és el que té aquesta categoria. Ara es juguen molt. Tenen la seua última oportunitat, encara que no serà fàcil per a ells perquè hi ha molts equips implicats. Tenen jugadors que han jugat en categories superiors”.\n“L’objectiu és lluitar per l’ascens. En cinc anys que porte ací ningú m’ha parlat d’objectius, però els meus companys i jo sabem quins són. Un és el de formar als jugadors perquè és el prioritari, però també han d’entendre que en el futbol professional tenim l’obligació de guanyar. A l’estiu, el primer objectiu era la salvació perquè aquesta categoria és molt difícil. Una vegada, aconseguida, era la promoció i, ara, és l’ascens, però no pots anar pel tercer objectiu si no has aconseguit el primer perquè cal treballar dia a dia i respectar als contraris. No sé si ho aconseguirem perquè competim contra dos animals com són l’Andorra i l’Albacete. Si no podem quedar primers, anirem per la promoció”.\n← Les declaracions de Sergi Escobar (tecnic del CD Castellón) previes al derbi davant el Villarreal B\nL’equip EDI del Villarreal ja està a Màlaga per a disputar la II fase de LaLiga Genuine →


benvinguda / Torneigs Padel / World Padel Tour / WPT Buenos Aires Master: Sanyo i Tapia ho tornen a fer!\nCom a Suècia, Agustín Tapia i Sanyo Gutiérrez van dominar Juan Lebron i Ale Galan a les semifinals de la World Padel Tour Mestre de Buenos Aires!\nÉs senzillament la venjança de la final de la World Padel Tour Malmö Open al qual assistirem demà.\nDesprés qualificació de Martin Di Nenno i Paquito Navarro, són Sanyo Gutiérrez i Agustin Tapia qui han fet el mateix. Davant del seu públic, els argentins van dominar els dorsals 1 Ale Galan i Juan Lebron. Els jugadors de Claudio Gilardoni han sabut aprofitar al màxim les condicions de lentitud per configurar el seu joc i posar en falta als espanyols.\nUna mica frustrats per no colpejar la diana tant com és habitual en els seus atacs, Ale i Juan van alternar entre el bo i el dolent. Ens pensàvem que havien fet la part difícil trencant 5/4 al segon set. Però després d'aquesta tancada marcada per dues amortitzacions de Galan, Sanyo i Tapia s'han pogut alimentar dels ànims de La Rural per posar-se al capdavant.\nGuanyen 6/3 7/5 i els trobarem demà a la final de l'últim Màster de la temporada (a l'espera de la Final Màster) contra els que van dominar fa dues setmanes, Paquito Navarro i Martin Di Nenno. Per a la seva setena final consecutiva, els jugadors de Rodri Ovide aconseguiran el tercer títol de la temporada? En tot cas, és una trobada molt maca que ens espera demà a les 16 hora local (30 a França).


Noves narratives i interactivitat: el futur de la realitat virtual vist des de Sitges 2016 | Cultura Digital\nby Cultura Digital | 19. oct. | Observatori de Tendències | 0 comments\nCal ser valents, no ens han de fer por els nous continguts ni els nous formats: la realitat virtual ha vingut per quedar-se. Octubre està sent un mes de conferències per aquí, conferències per allà. I, evidentment, no podíem faltar al Festival de Sitges. I encara menys a una cita en què es parlés de realitat virtual.\nEnguany el Festival de Cinema Fantàstic de Sitges va crear la nova secció Sitges Cocoon, dedicada a la realitat virtual. Arran d’això es va celebrar una taula rodona on professionals vinculats a l’àmbit de la realitat virtual van exposar la seva pròpia experiència a l’hora de treballar i desenvolupar projectes amb aquesta tecnologia. I nosaltres hi vam ser!!!\nCada vegada la tecnologia avança més ràpidament. I, com és evident, cada vegada és més efímera. La realitat virtual acaba d’arribar i ja sembla que porti aquí tota la vida, però el cert és que molt poca gent encara té algun dels dispositius possibles a casa. Tot i així, està clar que, com més dispositius hi hagi, més augmentarà la quantitat i la qualitat dels continguts. Tanmateix, segons Ignacio Gómez Hernández (director de Análisis y Nuevos Proyectos de TVE), hi ha dos problemes: el cost elevat i el temps requerit per produir només 5 minuts de realitat virtual. També hem de tenir present la falta de feedback per part de l’usuari,\nCaldrà veure com se sostindran les empreses que es dediquin a la creació de contingut. Costarà passar de fer creacions de pocs minuts a produccions de més d’una hora. Els dispositius hauran de ser més còmodes, encara que s’hagin pal·liat elements que causaven marejos. També cal tenir present que en molts casos, s’ha adequat el format depenent de la capacitat de la tecnologia. Els CD’s tenien 12 cançons perquè no hi cabien més, per exemple.\nXavi Conesa (Visyon 360º) compara les ulleres de realitat virtual amb el cinema. Al principi no hi havia llargmetratges sinó petites peces. Ara mateix la realitat virtual se situa en la mateixa fase. Considera que ha vingut per quedar-se, però no a suplir res. Actualment, els vídeos que es troben a les xarxes són els virals, els que duren segons o pocs minuts. Per tant, caldrà veure si les plataformes que hi ha al mercat són les òptimes per produir peces de llarga o curta durada.\nEncara és poca la gent que ha provat la realitat virtual. Actualment hi ha 1 milió d’usuaris, i fa només tres anys que està en el circuit comercial. Per tant, és difícil saber quanta estona podem estar exposats al visionat o si els nens estan preparats per consumir aquest tipus de contingut. Miguel Ángel Ruiz, Director de continguts i serveis de Samsung Espanya, descriu la necessitat que aquesta sigui massiva, escalable, estàndard i accessible.\nLa comunitat d’usuaris és diferent, també cal pensar quin tipus de contingut funcionarà amb ells, ja que la realitat virtual està pensada per explicar d’una manera molt diferent d’altres tecnologies. Per poder-la potenciar, és necessari que pugui arribar a tothom, no estem parlant d’un producte elitista. Actualment, a Espanya hi ha més de 100.000 ulleres Samsung a les cases de la gent, xifra que serà ridícula l’any vinent tenint en compte com ha augmentat el ritme de vendes el darrer semestre.\nLa plataforma de visionat de realitat virtual ja la tenim. Ara el que cal és experimentar amb formats. Com hem explicat a l’article Què té a veure el Premi Nobel a Bob Dylan amb Liber? quan apareix una nova tecnologia, apareix un nou tipus de narrativa.\nNicolás Alcalá és qui posa l’exemple del bar del destacat, i ho compara amb el Grand Theft Auto, joc que coneixereu molts de vosaltres. Al teu voltant no només està passant una cosa, sinó moltes. Pots tenir un objectiu, un fil conductor, però sempre tindràs altres històries per observar i descobrir. L’usuari no només visualitza, és protagonista. Tria què i on vol mirar. Per això, narrativa i interactivitat estan estrictament relacionades.\nPer què has de quedar-te quiet si del que tens ganes és d’apretar a córrer?\nHi ha sales de cinema que han entès la importància de la interactivitat entre usuaris. Per això han començat a programar sessions de realitat virtual en què tothom pot estar visualitzant el mateix. Però la proposta que us portem avui ha fet encara un pas més enllà.\nUn dels projectes de què es va parlar a la taula rodona va ser Ghost Busters: Dimension, una experiència de realitat virtual en què l’usuari es pot moure junt a dues altres persones per una casa encantada per atrapar fantasmes. Durant 15 minuts portes l’equip necessari per capturar-los a tots: una arma connectada a una motxilla de protons, uns auriculars i unes ulleres de realitat virtual. Remarquem el fet que et pots desplaçar per la casa encantada, però és que realment ets allà. Quan tinguis davant una paret, si tenses el braç, la podràs tocar. Si ets a prop del foc, notaràs la calor.


L'Agència Tributària intervé a la botiga Jofré de Reus\nDes que l'Agència Tributària va començar a publicar el llistat d'empreses moroses, l'històric comerç reusenc sempre hi ha sortit\ndijous, 9 de maig 2019 - 19:15h\nLa botiga feia temps que passava un mal moment. | Jordi Olària\nLa històrica botiga Jofré de Reus podria tenir els dies comptats. Ja fa anys que està a la vista que no passa pel seu millor moment, però aquest dijous, 9 de maig, l'Agència Tributària ha realitzat una operació a l'històric negoci reusenc. Una desena de funcionaris públics hi han entrat amb armilles grogues i, segons confirmen diverses fonts, han requisat una quantitat indeterminada de gènere.\nAquests funcionaris, encarregats de realitzar la investigació i les intervencions que fan referència a Hisenda, acompanyats dels Mossos d'Esquadra s'han personat a l'establiment a primera hora de la tarda i hi han entrat amb caixes. Diversos testimonis presencials han confirmat a TarragonaDigital que ho han fet amb una furgoneta, on han carregat el material que han tret de la botiga de roba del carrer de Llovera de Reus.\nEl relat dels fets que s'ha pogut construir fins ara, i que diverses fonts han confirmat a aquest mitjà, és que els funcionaris públics primer han accedit a la botiga de roba per a nens que Jofré té al mateix carrer Llovera de Reus. Seguidament s'han traslladat a la botiga de roba per a adults, just al davant de la de roba infantil, on han entrat per la porta de la secció de dona.\nAgents dels Mossos d'Esquadra custodiant la botiga Jofré. | Jordi Olària\nPassada una estona d'activitat dins del negoci, i amb les persianes mig abaixades per evitar que poguessin entrar-hi clients, els funcionaris de l'Agència Tributària han abandonat l'edifici amb bosses i motxilles, ara ja sense les armilles grogues que els identifiquen com a funcionaris públics de l'administració pública estatal.\nL'empresa Jofré és una de les que figura any rere any al llistat de morosos amb Hisenda que fa públic l'Agència Tributària. De fet, en el darrer amb data del 2018, Jofre SA comptava amb un deute 1.512.674,46 euros. A hores d'ara es desconeix si l'operatiu d'aquest dijous està relacionat directament amb aquest deute amb l'administració pública. La Llei de Protecció de Dades impedeix que l'Agència Tributària pugui donar detalls sobre qualsevol operatiu que afecti un particular o un negoci segons ha informat Hisenda consultada per aquest mitjà.


Tres catalans amb la Selecció Espanyola de Powerchair Hoquei al Campionat d’Europa - Esport Adaptat | FCEDF\nDel 13 al 17 de juliol es disputa el Campionat Europeu de Powerchair Hoquei a la ciutat holandesa de Rijp on, per primera vegada, competirà la Selecció Espanyola amb tres jugadors catalans a la convocatòria.\nEspanya jugarà al grup A al costat de l’amfitriona Holanda i actual campiona d’Europa, Alemanya i Suïssa. En el grup B jugaran, Bèlgica subcampiona d’Europa, Dinamarca, Finlàndia i Itàlia. Espanya jugarà el seu primer partit dijous 14 a les 15:30 h contra Suïssa, divendres a les 9:15 h jugarà contra Alemanya i per acabar la fase de grups, Espanya es mesurarà el mateix dia a les 12:45 h contra Holanda. El 16 de juliol tindran lloc els partits de Play Off i Semifinals i diumenge 17 els partits per la classificació final de totes les seleccions i la gran final.\nEls jugadors catalans convocats per la seleccionadora María José López són Antonio Rodríguez, Asier Sánchez i Cristina Arroyo, tots tres jugadors de l’ADB Barberà.


Novembre | 2011 | Endavant amb la teva idea de negoci | Pàgina 2\nSeminari final del projecte Rururbal\nEls dies 24 i 25 de novembre tindrà lloc a Barcelona el Seminari transnacional ‘Els sistemes agroalimentaris locals i les noves polítiques europees’ com a tancament del projecte transnacional Rururbal, organitzat per la Diputació de Barcelona.\nRururbal és un projecte de cooperació transnacional europea, desenvolupat en el marc del programa MED i amb l’objectiu de dissenyar una estratègia de governança territorial per al desenvolupament local sostenible i equilibrat dels territoris periurbans basada en la valorització, la comercialització i la promoció del consum de recursos alimentaris locals.\nRururbal és una experiència d’àmbit transnacional, amb nou socis de sis territoris i quatre estats europeus. A Catalunya els socis són la Diputació de Barcelona (mitjançant l’Àrea de Territori i Sostenibilitat), el Departament d’Agricultura, Ramaderia, Pesca, Alimentació i Medi Natural i el Consell Comarcal del Vallès Oriental (que és el cap de fila del projecte).\nDesprés de 30 mesos de projecte i quan aquest està a punt d’acabar, es farà el seminari final el mes de novembre a Barcelona. La finalitat del seminari és doble. D’una banda, vol ajudar a entendre millor les noves tendències en les polítiques europees (agrícoles, territorials…) de construcció territorial de les zones rurals periurbanes. D’altra banda, pretén estimular el debat sobre noves formes de governança alimentària i territorial, com ara el desenvolupament dels sistemes agroalimentaris locals en l’àmbit europeu. Durant el seminari es presentarà i se signarà la Carta europea de governança territorial i alimentària, redactada com a resultat dels treballs desenvolupats en el marc del projecte Rururbal.\nEtiquetes: desenvolupament rural, Med, Unió Europea\nJornada: No hi ha futur sense innovació\nEl proper dimarts 15 de novembre es farà a la seu del CEI Solsonès “No hi ha futur sense innovació”, a càrrec de l’expert en empreses Francesc Altès.\nLa Jornada comptarà amb dues parts:\nUn bloc centrat en maneres de treballar col∙laboratives i de gestió del talent.\nUna sessió de presentació d’idees innovadores entre empresaris i emprenedors.\nAquesta jornada pretén donar a conèixer la gestió del talent i iniciatives d’emprenedors i empreses que puguin servir d’exemple a l’hora de generar noves idees de negoci.\n16:00 – 16:30: Registre d’assistència\n16:30‐ 17:30: Sessió de networking per a empresaris. A càrrec de Francesc Altès (Assessor). Amb aquesta sessió es pretén modelar aptituds i actituds susceptibles de canvi que generin més rendiment personal i professional.\n17:30 – 18:30 Presentació d’idees innovadores.\nDimarts 15 de novembre, 16:00 hores\nInscripcions fins el 10 de novembre. Places limitades\nPujada del Seminari s/n, 25280 Solsona (Lleida). Tel.973482427 Fax.973481392


11. 30 h\nFoto: Josep Menoyo\nAquesta trobada proposa un recorregut per la història de la transsexualitat a Barcelona. El responsable de Memòria Històrica de la Coordinadora Gai-Lesbiana, Leopold Estapé, ens guiarà per algunes zones emblemàtiques de la ciutat per tal d’acostar-nos a la vida d’alguns personatges únics. El recorregut seguirà el rastre d’un ampli ventall d’identitats trans al llarg de la història, des de com s’identificava el gènere a les tombes a l’època antiga fins a la trans Sonia Rescalvo, que va lluitar per la seva vida, passant per la figura de Catalina de Erauso (la monja alferes) a la Barcelona del segle XVI, la Inquisició, Jean Genet, Ocaña, o el transformisme dels locals nocturns de l’avinguda Paral·lel.\nLa ruta transita entre la celebració de noms propis i el reconeixement d’aquells cossos anònims sobre els quals, avui dia, es continua construint la història de la diversitat sexual i afectiva de la ciutat.\nDIUMENGE 16 DE DESEMBRE, a les 11.30 h\nPunt de trobada: plaça de la\nVila de Madrid, s/n, El Gòtic


Més que Màgia a les Festes de Gràcia – El Blog de Stigman\nMés que Màgia a les Festes de Gràcia\nMag Stigman 29 de agosto de 2014 General\nLa setmana passada va ser una de les més mogudes per la nostra companyia. Vam tenir el plaer d’actuar a tres espais diferents de la Festa Major de Gràcia. Aquest gran esdeveniment que succeeix cada any durant el mes d’agost a Barcelona, aplega milers de visitants que passegen per les places i els carrers guarnits alhora que poden gaudir d’una àmplia oferta d’actuacions.\nEnguany, el Mag Stigman ha presentat el seu espectacle de màgia, malabars i dansa a tres emplaçaments diferents. L’il·lusionista ja havia participat en les Festes de Gràcia en altres edicions, però aquest any estem molt contents d’haver triplicat el nombre d’actuacions. Des d’aquí, volem agrair a les associacions i els carrers que han confiat i contractat la nostra companyia. Stigman, ha estat acompanyat a l’escenari per l’actriu i ballarina Maria Voronkova.\nLa primera actuació, va ser el divendres 15 d’agost a les 19.30 hores a la coneguda Plaça Joanic. Al cap de cinc minuts d’iniciar l’espectacle, vam haver de parar la representació perquè va començar a ploure. Tot i que hi havien més de 300 persones de públic, l’actuació es va haver d’anul·lar i es va passar al dijous 21 d’agost. Aquest cop, el temps va ser respectuós i el Mag Ignasi Stigman va poder presentar tot el seu show.\nLa segona actuació, va ser el dilluns 18 d’agost a les 23 hores al carrer Joan Blanques de Baix. En aquesta ocasió, l’il·lusionista va presentar el seu show amb més gags i humor del que ho acostuma a fer. El carrer es va omplir de gent molt entregada que va participar al màxim de l’espectacle.\nLa tercera actuació, va ser el dimarts 19 d’agost a les 18 hores a l’Espai de la Gent Gran. Deu minuts abans de l’inici de l’espectacle, ja estaven totes les cadires agafades per uns espectadors molt agraïts i entregats. Ens va agradar molt poder actuar en aquest espai, ja que hi havia un públic molt variat veient el nostre show. Teniem des d’una nena de 3 anys, fins a una senyora de 97 anys!!! Tot plegat, no ens importava pas l’edat, sinó les ganes de veure un espectacle amb molt més que màgia!\nAnterior La Festa Major de Coma-ruga acull l’espectacle del Mag Stigman\nSiguiente Prorroguem al Teatre del Rei de la Màgia


El Bicing estarà esponsoritzat abans que acabi l'any\nL'Ajuntament de Barcelona estudia també un sistema de tarificació que bonifiqui els usuaris que més utilitzen el servei\nMARIA ORTEGA Barcelona 20/03/2012 12:28\nAmb l'objectiu de reduir el cost que suposa per a les arques municipals el servei de Bicing (12 milions d'euros), l'Ajuntament de Barcelona està buscant una marca comercial que l'¡esponsoritzi. Abans que acabi l'any, s'haurà concretat la introducció de publicitat a bicicletes i estacions, tal com ha explicat avui la tinent d'alcalde de l'àrea d'Economia, Sònia Recasens.\nEl que s'ofereix a les marques interessades és personalitzar les barres d'anclatge i el terra de les estacions i diferents parts de la bicicleta, com ara els parafangs. Aquesta inserció publicitària es farà amb material reflectant per donar un plus de seguretat. A més, l'Ajuntament també preveu reservar l'espai frontal de les bicicletes per a la promoció gratuïta d'institucions i organitzacions sense ànim de lucre.\nRecasens, però, no ha concretat encara quina quantitat d'ingressos s'espera rebre de l'esponsorització. Ha revelat, però, que ja hi ha hagut diversos interessats, però que s'escollirà una única firma. D'altra banda, l'Ajuntament també treballa, ja de cara a l'any que ve, amb la introducció d'un sistema tarifari que bonifiqui aquells usuaris que fan un ús més massiu del servei i que vagi, per tant, més enllà de la tarifa plana de 44 euros que s'aplica ara. El nou sistema d'abonament al permetrà pagar per trimestres i Recasens l'ha comparat amb les tarifes d'internet, perquè el servei es podrà contractar per a un nombre determinat de viatges i els que superin la xifra contractada es pagaran a part.\nEl segon semestre d'aquest any, també s'introduirà un nou fre de tambor més eficient, que ja s'ha començat a provar en unes 500 bicicletes del parc. També s'aplicarà una nova maneta de fre més robusta i resistent a mals usos i vandalisme. Ja s'han introduït, s'altra banda, millores en el parafang el darrera per fer-lo més flexible i s'està estudiant la introducció de pneumàtics antipunxada.


MÉSxBCN, la candidatura ciutadana que vol fer fora Colau de l'alcaldia el 2023\nMÉSxBCN, la candidatura ciutadana que vol fer fora Colau de l’alcaldia el 2023\nEls impulsors de la iniciativa han sondejat Sandro Rosell i Santi Vila, però no hi ha cap acord tancat i el cap de llista no s'escollirà fins a finals d'any\nMarc Garcia | dimecres, 23 de març del 2022, a les 13.27\nMÉSxBCN s’ha presentat aquest dimarts com una candidatura ciutadana que vol concórrer a les eleccions municipals del 2023 al marge dels partits tradicionals i fer fora Ada Colau de l’alcaldia de Barcelona. Per aconseguir-ho, estan disposats a pactar amb qui sigui, menys Vox i la CUP. Entre els impulsors de la iniciativa hi ha el periodista Lluís Tusell (que ha estat president de l’AV les Tres Torres), l’economista Pedro Miret (que va ser conseller de districte per Ciutadans), l’economista Ana Bartolomé i l’empresari Román Martín.\nDe moment, MÉSxBCN no té candidat decidit, però els impulsors han mantingut converses amb l’expresident del FC Barcelona Sandro Rosell (que valora fer el pas a la política municipal) o l’exconseller Santi Vila. Per ara, no hi ha cap acord tancat amb ells. També s’han vist amb Gerard Esteva, de la plataforma Barcelona És Imparable, i han parlat amb Centrem i el PNC. Avisen que la candidatura té les portes obertes a tothom “sense personalismes ni càlculs electorals”.\nSom una candidatura dedicada únicament i exclusivament a Barcelona; no pactarem per fer Colau alcaldessa”\nLluís Tusell, impulsor de MÉSxBCN\nEls impulsors de MÉSxBCN es defineixen com a veïns de Barcelona preocupats per la situació actual de la ciutat i asseguren que en l’últim any s’han reunit amb 200 persones de la societat civil i entitats per explicar-los el projecte. La candidatura diu tenir ja 500 inscrits que, després d’elaborar el programa electoral, escolliran el candidat. Basen el seu projecte en la moderació, el pragmatisme, la transversalitat, el desenvolupament econòmic i el proecologisme.\nAra estan inscrits com a associació sense ànim de lucre i, per poder-se presentar a les eleccions municipals, han de recollir 8.000 signatures o bé aprofitar els drets electorals d’un partit que estigui registrat al Ministeri de l’Interior. Asseguren que un partit ecologista està disposat a anar amb ells.\n— eleccions municipals 2023\nEl passeig Marítim de la Barceloneta portarà el nom d’Oriol Bohigas\nAjuntament i Generalitat anuncien una cadena de recursos per mantenir la ZBE a Barcelona\nUn grup d’activistes irrompen al ple del Parlament: “Només sou uns vividors”


Holiday home Bellegarde 82 with Outdoor Swimmingpool Bellegarde França - Ofertes d'hotels amb els MILLORS DESCOMPTES EN LÍNIA\nBellegarde, Bellegarde, França - Excepcional ubicació - Veure al mapa\nAl visitar Bellegarde (Gard), vosté es sentirà com a casa a Holiday home Bellegarde 82 with Outdoor Swimmingpo, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Bellegarde 82 with Outdoor Swimmingpo asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió, cuina americana, nevera a cada habitació. Durant el dia podeu gaudir de l'atmòsfera relaxant de piscina exterior. Gaudeixi d'incomparable serveis i d'una localització de prestigi a Holiday home Bellegarde 82 with Outdoor Swimmingpo.


Aquest diumenge es tanca el termini per presentar propostes als Pressupostos Participats | Nova Ràdio Lloret\nAquest diumenge es tanca el termini per presentar propostes als Pressupostos Participats\nImatge: La pista del barri de la Càndida, escollida als Pressupostos Participats | Font: Ajuntament de Lloret de Mar\nArxiu de so: Lara Torres\nÚltims dies per presentar propostes als Pressupostos Participats d’aquest any. El termini es tanca aquest diumenge. De moment, s’han rebut prop de 200 idees, però la regidora de Participació Ciutadana, Lara Torres, fa una crida perquè se n’enviïn encara més.\nRecordem que es poden presentar propostes globals per a tot el municipi, amb un pressupost de 500.000 euros, o bé propostes per a un barri concret, amb una quantitat diferent per a cada zona.\nLes persones interessades, poden fer la seva proposta a través del web de l’Ajuntament o de l’aplicació Lloret Smart. Val a dir que, si es vol, es pot fer de manera anònima. La regidora matisa que només cal fer una breu descripció de la proposta. Això sí, cal matisar que, tal com marquen les bases dels Pressupostos Participants, les propostes s’han d’incloure en l’apartat d’inversions i no de despesa corrent.\nLes propostes es poden presentar fins aquest diumenge. A partir de la setmana que ve, s’iniciarà un procés de validació i priorització. I les votacions es faran del 2 al 30 de juny, on la ciutadania podrà escollir entre una selecció final que inclourà sis projectes globals de municipi i tres per a cadascun dels tretze barris o zones.\nRecordem que podran votar totes les persones empadronades a Lloret a partir dels 16 anys. També ho podran fer les no empadronades amb un IBI residencial i fins a tres persones vinculades a aquest IBI, que prèviament s’hauran de registrar per votar.\nPel que fa als projectes dels últims anys, del 2016 ja s’han executat els 19 escollits. Del 2017, se n’han fet realitat 19 de 24. I pel que fa als del 2018 –corresponents a l’última edició-, recordem que es va escollir el projecte únic d’instal·lació de càmeres de videovigilància, que està fet en part i el que falta està en fase de licitació. El 2019 no hi va haver Pressupostos Participats per la coincidència amb les eleccions municipals.\nLloret de Mar acull un gruix d’actes reivindicatius per commemorar el Dia Internacional de la Dona


Talent, innovació i creativitat, les claus per millorar l’activitat econòmica i l’ocupació\nInici » Administració, govern i ciutat » L'alcalde » Talent, innovació i creativitat, les claus per millorar l’activitat econòmica i l’ocupació\nSabem que darrere de moltes situacions difícils, individuals i familiars, sol haver-hi dificultats per accedir al món laboral. Joves amb molts obstacles per trobar la primera feina, persones de mitjana edat en situació d’atur amb la missió quasi impossible de reinserir-se en el mercat laboral i un gruixut nombre de dones amb feines precàries. Aquest és el panorama després de més de deu anys de la crisi econòmica i social que encara estem arrossegant. Davant d’aquesta situació, és molt important posar en valor l’esforç i l’actitud positiva d’institucions, associacions, sindicats, empreses i persones que treballen conjuntament per fer realitat propostes destinades a millorar l’activitat econòmica i la situació laboral del Prat. El resultat d’aquesta tasca conjunta ha estat la signatura del tercer Pacte local per a l’ocupació i l’activitat econòmica del Prat, que es basa en el model de ciutat que estem construint entre tots i totes. Un model de ciutat, equitatiu i igualitari, que garanteixi majors oportunitats de treball per a la ciutadania, amb una ocupació de qualitat, que preservi els drets socials i amb una activitat econòmica respectuosa i sostenible.\nEn aquest escenari postcrisi, els objectius que ens hem marcat passen per enfortir el sector industrial i l’economia productiva, amb l’ambició de posar el focus principal en el talent de les persones com a element impulsor de la innovació. La innovació, el talent i la creativitat, que han de servir per a la transformació i millora de la competitivitat, van estretament lligats a una aposta per la formació i la qualificació professional, que les administracions han de facilitar i garantir, tal com es recull en aquest Pacte.\nVull agrair a tot els grups municipals i a tots els agents econòmics i socials, el consens acordat i la seva disponibilitat i compromís en el treball per aconseguir millores en l’activitat econòmica, treball digne i drets socials, que són la base per assolir el benestar d'una ciutadania que aspira a fer realitat els seus projectes vitals.


Les dotze raons per la independència d'un Rodríguez socialista i un Pérez republicà - VilaWeb\nDimecres 23.10.2013 09:23\nAutor/s: Lluís Pérez Lozano i José Rodríguez\nCatalunya té una voluntat d'autogovernar-se que no li ve d'ahir: el catalanisme, majoritari i transversal a esquerra i a dreta, té dos segles d'història al darrere. L'última vegada que es va provar d'aconseguir el famós 'encaix' de l'autogovern català dins del marc de l'estat autonòmic va ser amb el nou estatut aprovat pel Parlament català el 2005, i tan sols per a acabar essent retallat primer a les corts espanyoles el 2006, i després pel Tribunal Constitucional, el 2010. Ara que una àmplia majoria de la societat catalana, independentista o no, aspira a la celebració d'una consulta democràtica sobre la independència, PP i PSOE (i UPyD) són unànimes en la seva resposta: no. La qual cosa, paradoxalment, no fa res més que confirmar a cada vegada més gent justament la convicció d'allò que hi ha en l'arrel de l'auge de l'independentisme: que dins de l'estat espanyol no hi ha manera que les decisions democràtiques de la ciutadania de Catalunya es respectin.\n2. Per a acabar un tracte econòmic injust\nCatalunya és un dels territoris econòmicament més desenvolupats de l'estat espanyol. Essent així, és normal que contribueixi més que no uns altres a la caixa comuna. Allò que no és just és el següent: Catalunya representa el 16% de la població de l'estat, produeix el 20% de la riquesa, paga el 24% dels impostos i rep el 10% de la despesa pública. La desproporció és evident, sobretot tenint en compte que una cosa és que Catalunya, globalment parlant, sigui una de les comunitats més potents a nivell econòmic, i una altra molt diferent és que els seus habitants siguin 'rics'. Els catalans no necessiten pas menys la sanitat l'educació o les infraestructures que els ciutadans de qualsevol altra comunitat autònoma. Per una altra banda, aquest tracte econòmic injust s'expressa també en l'obsessió per convertir Madrid en el centre econòmic que mai no va ser, en detriment de Barcelona, ja sigui signant tractats en navegació aèria que perjudiquen deliberadament l'aeroport del Prat o intentant posar en marxa un corredor de mercaderies via Madrid en què ningú creu i que tan sols obstaculitza el Corredor Mediterrani.\n3. Per a construir l'estat del benestar que necessitem\nLa càrrega fiscal a Catalunya és semblant a la dels països més avançats d'Europa, mentre que és una de les regions d'Europa i la regió espanyola amb un estat del benestar menys desenvolupat (tenim el rècord de menys treballadors públics per ciutadà i per treballador). Aquesta situació s'explica per tres raons: el dèficit fiscal, la competència per efectes de capitalitat que té Madrid (i que no correspon a una 'maldat' espanyola: les capitals dels estats i la seva regió circumdant tenen beneficis econòmics i concentren més serveis públics sols pel fet de ser-ho) i perquè les institucions i els indicadors econòmics segueixen indicadors espanyols i no catalans. Amb la independència, si els catalans decidim continuar tenint una gran càrrega fiscal, això redundarà en millors serveis públics a Catalunya, no com passa actualment, en què el finançament autonòmica està fortament deslligat de la càrrega fiscal que s'aplica a cada territori. Barcelona i el seu entorn tindrà els beneficis de capitalitat, i els indicadors socioeconòmics amb què es regulen sous, preus públics i ajudes socials s'adaptaran a la realitat econòmica catalana.\n4. Pel simple fet que així ho vulgui una majoria de catalans\nLa principal raó perquè una comunitat política es constitueixi com a estat independent és que els ciutadans que la formen s'autoidentifiquin com a membres d'aquesta comunitat i vulguin constituir un estat. Més d'un 80% de catalans estem a favor del dret de decidir (i, per tant, considerem que la comunitat política que ha de decidir és la catalana); ergo, la primera condició ja es dóna. No sabem si una majoria de catalans volem la independència o no, però si expressem aquest desig de manera majoritària (per exemple, en una consulta) i el mantenim al llarg del temps, serà el principal motiu per la independència de Catalunya. Hi insistim: el principal motiu per la independència d'una comunitat política és el desig d'aquesta comunitat política d'ésser independent; els islandesos, els noruecs i els eslovacs només tenien aquest motiu i ni els danesos, ni els suecs ni els txecs no els ho van impedir o els van demanar més raons.\n5. Per a posar fi als falsos debats identitaris\nCom en qualsevol altra societat moderna, oberta i culturalment diversa, els ciutadans i les ciutadanes de Catalunya habitualment debaten sobre la seva cultura, la seva identitat i el seu paper en el canviant món globalitzat en què vivim. Aquests debats es desenvolupen partint d'alguns punts de consens que poca gent discuteix: que Catalunya és una terra plurilingüe on el castellà té una presència majoritària i el català una funció cohesionadora i un estatus com a patrimoni comú, que el català ha estat històricament perseguit i/o marginat, i que tot plegat requereix una certa acció correctora del govern autonòmic, o que la llengua vehicular en l'ensenyament ha d'ésser el català. Com és normal, hi ha veus (molt minoritàries) que discuteixen legítimament aquests consensos i que tenen a la seva disposició tots els mecanismes d'una societat democràtica per a expressar la discrepància. El problema és que des de la premsa madrilenya i les institucions espanyoles s'amplifica la veu dels més exagerats d'entre els qui discrepen i s'insinua, constantment, l'existència d'una mena de 'persecució del castellà' o una 'discriminació dels castellanoparlants' que només existeix en la imaginació dels qui se la inventen. Els qui escriuen aquest text, un Pérez i un Rodríguez, castellanoparlants que van aprendre el català a l'escola i no el van començar a fer servir seriosament fins que no els va començar a sortir barba, en donen fe. Com també de la ràbia que ens fa, a la immensa majoria dels castellanoparlants, que se'ns faci servir com a argument en una discussió falsa sobre un problema que no tenim.\n6. Per a garantir la continuïtat d'una societat oberta, plural i intercultural\nA Catalunya hem construït un model de convivència gairebé inèdit al món. Tenim un bilingüisme real (no territorial). En la nostra societat, la majoria de la gent participa de dues identitats nacionals i un percentatge molt alt d'immigració s'hi ha integrat sense gaires problemes. Som una de les regions d'Europa amb més pluralitat política (tenim el parlament més multipartidista i menys bipartidista de tot l'estat espanyol), social, lingüística i cultural. En el nostre estatut reconeixem fins i tot minories polítiques territorials i els seus instruments de govern, com la Vall d' Aran. Hem aconseguit aquesta convivència mitjançant la integració i el pacte, mitjançant acords polítics i socials. Els símbols del catalanisme són transversals, són acceptables per persones que se senten tan espanyoles com catalanes, estan integrats a esquerra i dreta de l'espectre polític i arrelen en tots els sectors socials, mentre que els símbols de l'espanyolisme són actualment excloents, atractius sols per a una part molt concreta de la població. Això fa que la nostra societat no sigui una societat confrontada entre 'gent que només se sent espanyola i viu en castellà i gent que només se sent catalana i viu en català'. Tota aquesta pluralitat social i política està en perill a causa dels moviments recentralitzadors i sempre depèn de la voluntat d'un Tribunal Constitucional o d'un govern central en què els catalans tenim poc poder de decisió. L'única manera de garantir que les institucions espanyoles no puguin trencar aquesta capacitat convivencial i de pacte social és a través de la independència.\n7. Per a posar fi a la instrumentalització de la comunitat castellanoparlant i garantir un veritable plurilingüisme\nA Catalunya hi ha bilingüisme. Així ho indiquen tots els estudis. Els nens catalans surten de l'escola amb tan bon nivell de castellà com la resta de nens d'Espanya, i el català té uns nivells semblants de coneixement gràcies a la política d'immersió lingüística. Els qui s'oposen a aquesta eina en nom del 'bilingüisme' són, precisament, els qui no volen ni ésser bilingües ni que ho siguin els seus fills. Propostes com la de la futura llei Wert o sentències recents del TC amenacen, per tant, l'únic model que garanteix el bilingüisme i evita la diglòssia (la segregació social i d'ús social dels idiomes; per exemple, tenir una llengua per a tractar amb l'administració i una altra per a conversar al carrer). Els castellanoparlants no tenim problemes d'ordre lingüístic a Catalunya. En canvi, des de fora de Catalunya se'ns intenta instrumentalitzar. Estem cansats que se'ns utilitzi com a eina per a construir un model de societat i d'educació en què nosaltres i els nostres fills no seríem bilingües, sinó a la pràctica monolingües castellanoparlants.\n8. Per a facilitar la reforma d'Espanya i de Catalunya\nCom qualsevol reforma política, la transició espanyola va tenir coses bones i coses dolentes. No obstant això, l'atzucac polític i econòmic que vivim expressa una necessitat imperiosa de reforma del model d'estat heretat de la transició, una reforma que es veu constantment blocada per les dretes espanyola i catalana, les quals sovint agiten les banderes nacionals com a eina per a tapar els problemes socials. Aquesta apel·lació al patriotisme com a excusa per a no canviar res no acabarà fins que 'el problema català', que per nosaltres els catalans és 'el problema espanyol', no es resolgui. I, com hem pogut veure amb l'última reforma de l'estatut, aquesta resolució no arribarà per la via d'un 'encaix' de Catalunya a Espanya. Cal una consulta democràtica perquè els ciutadans de Catalunya decideixin, simplement, si volen romandre a Espanya o no. I en aquesta consulta, nosaltres votarem sí, per adobar el camí de la reforma tant d'Espanya com de Catalunya.\n9. Perquè Espanya pugui crear un model territorial que s'adapti a la realitat de la majoria\nEl model d'estat de les autonomies espanyol no es pot entendre sense el motor català i de la resta de comunitats històriques. Més enllà del model basc i navarrès, amb la seva excepcionalitat fiscal, la resta de comunitats han anat adaptant les competències i els estatuts a l'impuls que han anat marcant els avenços descentralitzadors de Catalunya. S'ha construït un model d'estat de les autonomies basat en la pugna entre polítics catalans que pressionaven per aconseguir més competències i un govern espanyol que cedia, però tenint-ne el control final (per exemple, el control fiscal), alhora que la resta de comunitats han intentat anar a la saga en cadascuna de les competències que s'hagin anat cedint a Catalunya. Això ha generat un model que té nombrosos problemes, en el fons improvisat i que respon a dues lògiques totalment diferents: la de Catalunya que empeny cap a un estat federal i la de la resta de comunitats que cerquen una descentralització administrativa i competencial, però sense anar més enllà. Aquest model és dolent per a Catalunya, però també per a les autonomies, genera incentius perversos, xarxes clientelars en els grans partits, pugnes de poder que no aporten valor. Espanya es mereix un model de descentralització no distorsionat per la relació Catalunya-Espanya. La independència de Catalunya és l'oportunitat per a Espanya i les seves regions de construir un model autonòmic que respongui millor a la realitat social i política espanyola.\n10. Per a tenir veu pròpia a Europa i al món\nAmb freqüència, des de Madrid s'acusa l'independentisme d'anar contra el vent de la història, contra la realitat d'un món globalitzat. El cert, però, és que al final de la Segona Guerra Mundial existien poc més de cinquanta estats al món; al final de la Guerra Freda, aquesta xifra havia augmentat en aproximadament un centenar i avui dia hi ha 194 estats al món. La globalització, doncs, no patirà cap revés pel fet que aparegui l'estat 195. En realitat, la progressiva desaparició de les fronteres econòmiques i la creació d'institucions internacionals fan cada vegada més eficients als estats petits, capaços de combinar l'obertura internacional que implica la globalització amb la proximitat amb els seus ciutadans i ciutadanes. Per dir-ho d'alguna manera, volem ser tan independents com ho són Dinamarca, Àustria o els Països Baixos. O com ho és Espanya, per cert.\n11. Per a enfortir l'Europa mediterrània i bastir un pont amb la del nord\nNi els retrocessos en drets socials, laborals i civils que s'impulsen des dels països de l'est d'Europa, ni les polítiques d'austeritat impulsades des dels països del centre d'Europa no tenen prou contrapès en els quatre països mediterranis de la UE. Espanya, Itàlia i Portugal necessiten més aliats. Ja que a la UE la veu que compta és la dels estats, amb independència de les dimensions i la població, el fet de tenir un ministre d'economia de Catalunya en les reunions del Consell d'Europa podria ajudar els interessos dels ministres d'economia d'Itàlia, Espanya, Grècia i Portugal. En aquest cas, la divisió ens atorga més força per donar-nos una veu més en els òrgans de govern europeu. D'altra banda, Catalunya, com a país mediterrani, ha patit l'aportació de recursos a un estat que amb freqüència els ha malbaratat; per exemple, en infraestructures tan mastodòntiques com innecessàries. Estem, doncs, preparats per a entendre les inquietuds que al centre i al nord d'Europa generen els problemes estructurals de les economies del sud. Podem exercir, per tant, de pont entre 'les dues Europes', que necessiten més que mai diàleg.\n12. Perquè per a Espanya i Catalunya no hi ha alternativa a fer-se grans\nCom hem anat dient abans, la recent reforma de l'Estatut d'Autonomia de Catalunya, el debat visceral que hi va haver (més a Espanya que no a Catalunya) i les successives retallades va patir constitueixen l'enèsim exemple que l'encaix' de Catalunya a Espanya és una quimera. No és pas una qüestió de mala fe per part de ningú, sinó que a banda i banda de l'Ebre tenim maneres fonamentalment incompatibles d'entendre conceptes com nació o estat. A aquesta banda de l'Ebre, la majoria hem aspirat històricament a que Espanya s'assemblés, diguem-ne, a Suïssa, mentre que a l'altra banda el model preferit ha estat França. Va essent hora que tots plegats madurem i entenguem que l'altre té dret a ser com és i que cap dels dos no té el dret d'exigir que sigui l'altre qui canviï. Va essent hora que deixem de ser mals companys de pis i passem a ser bons veïns.\nArticle escrit per Lluís Pérez Lozano, nascut el 1985 a Esplugues de Llobregat i veí del Prat. Llicenciat en sociologia, és investigador i professor de ciència política a la Universitat Pompeu Fabra, on fa la tesi doctoral. És militant d'ERC des del 2006 i és membre de l'executiva nacional del partit des del 2011. El coautor de l'article és José Rodríguez, nascut a Barcelona el 1976. Llicenciat en física, màster en Societat de la Informació, militant del PSC des dels vint-i-tres anys, ha estat responsable de ciberactivisme en l'executiva del PSC.


Rubi: "Si marxa Gerard Moreno, amb el que ingressem esperem no haver de tocar més la columna vertebral" - Esport3 - TV3 i Catalunya Ràdio\nRubi: "Si marxa Gerard Moreno, amb el que ingressem esperem no haver de tocar més la columna vertebral"\nEl nou entrenador de l'Espanyol assegura en una entrevista al programa "El club de la mitjanit", d'Esport3 i Catalunya Ràdio, que entrenar a Primera Divisió és un somni i que està capacitat per assumir la responsabilitat\nImma Casares 06/06/2018 - 12.50\nL'endemà de ser presentat com a entrenador de l'Espanyol per a les pròximes dues temporades, Joan Francesc Ferrer "Rubi" ha repetit en una entrevista al programa "El club de la mitjanit", d'Esport3 i Catalunya Ràdio, que està vivint un somni. El tècnic maresmenc, però, es declara totalment capacitat per assumir la responsabilitat que comporta el repte d'entrenar l'equip de la seva vida.\n"Entrenar a Primera Divisió ja és somni i si, a sobre, ho fas a l'Espanyol, on ja vaig estar fa quatre anys i on tinc molts amics, tu diràs. Aquest somni ara es converteix en responsabilitat, però estem preparats per assumir-la".\nRubi ha incidit que la seva serà una aposta valenta, però no inconscient, i ha afegit que alhora serà la millor manera de treure el màxim rendiment dels jugadors.\n"Vull que l'equip arribi, que tingui molta presència a l'àrea, que faci gols, és la meva il·lusió perquè si al jugador l'animes a tocar i a arribar normalment et pot donar més que si li dius no ho facis això".\nPel que fa a la composició de la plantilla, Rubi considera que els fitxatges cars no són garantia de res i ha apuntat que amb els ingressos que es trauran del més que possible traspàs de Gerard Moreno al Vila-real no s'hauria de vendre cap altre jugador important de la plantilla, dels considerats que en formen la columna vertebral.\n"Sempre estem pensant que els fitxatges ens arreglaran les coses i que, si no en portem un que costi 15 milions, no tenim res. Jo no crec en això; primer hem de fer un equip fort que sàpiga a què juga i, a partir d'aquí, que els jugadors puguin donar el màxim del que tenen. Si acabés passant que tant de bo no passi que Gerard se'n va, l'ingrés econòmic serà prou important perquè no haguem d'estar patint. Això no vol dir que pugui sortir algú més, però esperem que no sigui de la columna vertebral de l'equip."\nRubi també ha parlat dels objectius. En aquest sentit, considera que lluitaran per situar-se còmodament a la taula al més aviat possible i, un cop aconseguit això, es permetran ser ambiciosos.\n"Lluitarem primer perquè la gent estigui orgullosa del seu equip, que això ens impliqui tenir una classificació còmoda com més aviat millor i a partir d'aquí serem molt ambiciosos."\nGarcía Pont: "Rubi pensa sempre en futbol, estimula la gent"\nLa presentació de Rubi, en directe per Esport3\nRubi: "Entrenar a Primera i l'Espanyol és un somni"


#Eleccions2014 Fisas : "Les pensions dels catalans es paguen gràcies a la solidaritat de la resta d'Espanya" ! directe!cat\nPolítica Última actualització Diumenge, 18 de maig de 2014 14:10 h\n#Eleccions2014 Fisas : "Les pensions dels catalans es paguen gràcies a la solidaritat de la resta d'Espanya"\nEl candidat del PPC assegura que una Catalunya independent no podria abonar les pagues als jubilats\n(ACN).- El candidat del PPC a les eleccions europees, Santi Fisas, s'ha barrejat aquest diumenge al matí entre els jugadors de petanca de Nou Barris, a Barcelona. Abans, però, ha volgut parlar de pensions per alertar que una hipotètica Catalunya independent no podria assumir el cost de les pagues a la gent gran. Tant és així, que el popular ha arribat a dir que actualment "les pensions dels catalans es paguen gràcies a la solidaritat de la resta d'Espanya". Segons Fisas, l'envelliment de la població a Catalunya fa que hi hagi un gran dèficit a la seguretat social, i és "el superàvit" d'altres regions les que estan permetent que els jubilats catalans cobrin cada mes.\n"A Catalunya es poden pagar les pensions dels catalans gracies a la solidaritat de la resta d'Espanya". Així de contundent s'ha mostrat Fisas per explicar la inviabilitat del sistema de pensions que podria tenir una Catalunya fora de l'Estat espanyol. Segons el popular, "en una Catalunya independent seria molt complicat pagar i poder cobrar les pensions".\nLa teoria de Fisas es basa en un càlcul a partir de les aportacions a la seguretat social dels joves catalans i la quantitat de jubilats que hi ha. "Aquí tenim una proporció d'envelliment de la població molt gran. Hi ha més gent gran que jove. El que aportem els catalans treballant es més petit que el que rebem per pensions, i la diferència ve pel superàvit d'altres llocs d'Espanya, que per solidaritat ens permeten que cobrem les pensions", ha sentenciat.\nDe la mateixa manera, el candidat del PPC ha lloat les reformes impulsades pel govern espanyol de Mariano Rajoy, a qui ha atribuït la capacitat de "garantit que les pensions es paguin i continuïn pujant". "Amb els socialistes es van congelar. Parlen molt de política social però congelen les pensions. Després de Felipe González vam haver de demanar un crèdit per pagar les pensions. I després de Zapatero tenim el mateix, sempre que arriben deixen així la situació", ha criticat.\nNega el masclisme de Cañete\nD'altra banda, Fisas ha evitat demanar al cap de llista del PP, Miguel Arias Cañete, que es disculpi pels comentaris que han estat considerats masclistes després del debat amb la candidata socialista, Elena Valenciano. Per al popular català, Cañete "ha demostrat moltes vegades que no té cap problema amb treballar amb dones". "Ell va recomanar a la nova ministra d'Agricultura, Isabel Garcia Tejerina. Sempre s'ha considerat alumne de Loyola de Palacio. Més que amb paraules, les coses s'han de demostrar amb fets, i ell sempre ha estat envoltat de dones i les ha promocionat", ha explicat. L'únic que ha admès fisas és que el comentari de Cañete podria haver estat "una expressió més o menys afortunada".\n21 de maig de 2014, 18.41 h\nAquest home dient això, demostre que no sap com es paguen les pensions, ni d'on surten els calers per fer-ho, ni com surten.\nt'ho dic ben clar Barcelona\n19 de maig de 2014, 16.48 h\nel lapao aquest ("Aragoneses... bla bla bla...") és un peladilla a sou del partit popular, un mercenari. I si no viu a costa d'aquest partit, és un imbècil amb el cervell rentat, esbandit i remullat per la claveguera profranquista. Pagar a un "ningú" per fer una feina llastimosa, és trist. Que aquesta feina la faci un tontet fanàtic, i de franc, és impagable.\n19 de maig de 2014, 16.47 h\n19 de maig de 2014, 14.00 h\nCalla, mentider !!!!!!!!\nLes pensions dels jubilats catalans es paguen gràcies als treballadors de CATALUNYA que cotitzen a la seguretat social.\nDurant els anys que hi ha hagut superàvit, les cotitzacions s'han acumulat en un fons de la seg.social que ha servit per anar pagant totes aquelles CC.AA. de l'estat espanyol deficitàries. Aquest fons de la seg.social, PER LLEI, ha de complir dues condicions:\n-s'ha d'invertit de manera diversificada\n-s'ha d'invertir en inversions de solvència contr... Llegir més\n19 de maig de 2014, 13.40 h\n#6. EL ARAGONESES SEGUEIX SENT EL RUC MÉS RUC DEL BLOG. ARA S'HA FET MULSULMÀ\nMireu com el pobret Aragoneses defensa el AVE Medina-La Meca i les grans 'funcions' del rei d'España. Tres coses:\n1) els àrabs, que no són tontos i saben llegir cristià, han dit i redit al gran consorcio español que lo pressupostat són 6.800 milions d'Euros (amb una desviació màxima tolerada del 10%). Per tant, intentar a Riad fer de 'pícaro español' ofertant a la baixa i després pujant, pujant i pujant... Llegir més\n19 de maig de 2014, 13.30 h\nFISAS: MENTIDER, ESTÚPIT I UN CADAVER POLÍTIC\nEls del PP són PPPPATÈTICS. Primer, presenten de candidat un senyor calb amb papada que sembla tret d'un club de golf o de Sagaró, i que només diu que rucades davant d'un grandísim públic (devien ser 5 ó 6) de jugadors de petanca. I segon, al às que van, es fotaran una NATA DE CAMPEONAT doncs són un partit SUPERIMPOPULAR a Catalunya comandat per aquesta impresentable de Camarga Botox i del infumable Ministre del Interior.\nEn fí; seguiu... Llegir més\n19 de maig de 2014, 13.01 h\nLes pensions dels catalans es paguen gràcies a la solidaritat de la resta d'Espanya" ?!\nhwua hwua hwwuuaaa!! fa rire !\nEn França se comence à conneixer un "dicton" o "proverbe" que diu:\nCROIRE UN ESPAGNOL? MEME PAS BOURRÉ D'ALCOOL !!!\n19 de maig de 2014, 12.25 h\nEn Fisas, i tot el PP i d'altres, amb la hipocresía, que vomiten, el cinisme descarnat. Nyepes a balquena, Catalunya, disposarà de més possibilitats , el sistema de PENSIONS MILLORARÀ, es van aportar a la Caixa espanyola, de 1985 al 2011, més de 24.000 milions d'euros catalans, amb l'esforç del treball i d'una solidaritat per sobre de tota lógica. PROU MENTIDES, els catalans fins i tot en el sistema de PENSIONS ,hi col·laborem majoritàriament.\nCoronel Pastrana avui a Menorca\n19 de maig de 2014, 10.45 h\nJo, senyor Fisas, també conec diversos cavallers que estan envoltats de dones, les promocionen i treballen amb elles. Tenen uns singulars negocis d'hosteleria en les carreteres que obren preferentment a les nits i a les façanes llueixen bombetes de color vermell. Crec que en idioma corrent se'ls anomena "macarres". Una altra cosa que li recomano ..... surti vostè de l'armari.


EL JARDí DE DARWIN\nEl Jardí Botànic de Sóller participarà a la Fira de la Ciència amb un estand dedicat al coneixement de les orquídies. Allà s'hi realitzaran activitats i experiències per conèixer la morfologia de les orquídies, i utilitzarem aquesta observació per apropar-nos a les línies que defineixen la teoria de l'evolució de les espècies, que Darwin postulà.\nLa sorpresa que ens pot produir la bellesa de les orquídies, ha de ser encara major quan coneixem lo perfectament adaptades que estan, per la pol·linització de determinats insectes. Ens qüestionarem com una flor pot estar tan perfectament constituïda, com és que les espècies que habiten el nostre planeta presenten les formes que presenten? El Jardí de Darwin intentarà aportar als visitants una mica de llum sobre aquests aspectes.\nLes flors de les orquídies.\nLes flors de diferents espècies d'orquídies podran ser obsrvades amb lupa, i directament mitjançant una reproducció. D'aquesta manera interpretarem l'estreta relació que existeix entre aquestes flors i els insectes que les pol·linitzen.\nLes orquídies de les Balears.\nAmb aquesta activitat obtindrem una idea general de la diversitat d'orquídies silvestres de les Balears. Amb l'activitat Recorda l'orquídia ens familiaritzarem amb el nom d'algunes d'elles.\nL'evolució per selecció natural a les plantes. L'arbre evolutiu\nAplicar al món vegetal la teoria de l'evolució per selecció natural. Aquest serà l'objectiu d'una activitat en la que definirem els principals grups del Regne Vegetal, i coneixerem en quin moment de la història de la terra es varen originar.\nJoan Miró Ortega\nMaria A. Mas Llull\nDirector Botànic Sóller\nAdreça: Ctra. Palma - Port de Sóller Km 30,5. Apartat de correus 44. Codi postal: 07100 Municipi: Sóller Telèfon: 971634014\tFax: 971634781 Web: www.jardibotanicdesoller.org\tEmail: educacio@jardibotanicdesoller.org


S’esvaeixen les opcions del Veinti\nDilluns, 18 Març 2019 17:45\nPartit més igualat del que pot semblar només mirant el marcador\nEl Juventud 25 de Septiembre té cada cop més complicat optar a les dues primeres places del grup 6 de Tercera Catalana. La derrota 4 a 2 al camp del Pajaril posa una mica més de terra de per mig entre ells i els equips que encapçalen la taula. I és que els 3 primers van guanyar i ara l’ascens es situa a 13 punts.\nSense oblidar els cinc equips que hi ha entremig amb l’actual vuitena plaça dels de l’Alejandro García. Tot plegat, fa que s’hagi de continuar lluitant mentre les matemàtiques no diguin el contrari per part d’un equip que ha patit massa irregularitat aquesta campanya. Resten 27 punts en joc i només guanyant-ho gairebé tot encara es podria pensar en la lluita.\nEl partit a Ripollet va tenir de tot una mica. Domini inicial local obrint forat en el marcador, recuperació rubinenca, errades arbitrals i opcions per remuntar fins que el marcador es va tancar amb el 4 a 2. Partit entretingut, però amb regust amarg pel resultat.\nComençava el Pajaril fort i en un quart d’hora aprofitava dues de les tres arribades que havia gaudit per col·locar el 2 a 0. Els nostres van anar despertant i Javilín feia una jugada que acabava en gol en pròpia porta per tornar a ficar els nostres al partit. Duraria poc l’alegria, ja que el 3 a 1 a la mitja hora en la quarta arribada era de les dures de pair. Aquesta diana, a més, no hauria d’haver pujat al marcador per unes mans en l’inici de la jugada que l’àrbitre no va veure.\nEl Veinti havia millorat i va seguir amb la tasca de recuperació. I ho podria haver aconseguit amb dues bones ocasions que Abdel no va finalitzar bé. A la represa van estar millors els nostres. Havien d’atacar i Sergio feia el 3 a 2 poc abans del quart d’hora per donar esperances.\nTocava arriscar amb encara mitja hora per endavant i, tot i les opcions, el gol local a 10 minuts del final va acabar d’enfonsar els nostres. Bon esforç sense recompensa per a un equip que ja només li queda la sorpresa per estar entre els millors del grup.\nMés en aquesta categoria: « El got es veu mig ple Els resultats en matèria poliesportiva »


Aquest mes, 24 etiquetes gratis per a marcar roba amb el teu pack Stikets - Socpetit.cat\nEl juliol és un mes ideal per preparar tot el que els petits necessiten per a la tornada a l’escola. Cada vegada més mares prefereixen deixar-ho tot a punt abans de vacances per evitar les presses i els imprevistos d’última hora. Marcar la roba i els objectes és un indispensable. La coneguda marca d’etiquetes personalitzades Stikets vol ajudar als pares i mares més previsors i, per això, les comandes d’aquest mes tenen premi.\nDurant el juliol, regalen 24 etiquetes per a roba gratis amb la compra de qualsevol dels seus packs. A més, amb el codi PETIT168 que et dóna socpetit.cat tens un 8% de descompte en tots els seus productes.\nA la web www.stikets.com trobaràs 4 tipus de packs amb diferents combinacions d’etiquetes per escollir el que més s’adapta a les vostres necessitats. Inclouen etiquetes per a roba, etiquetes adhesives per a material escolar i tot tipus d’utensilis, etiquetes per marcar sabates, tags per a les motxilles i polseres identificatives per a excursions o colònies. Les etiquetes Stikets són molt resistents. Les de roba es planxen en 10 segons i aguanten rentadora i assecadora. Les etiquetes adhesives per a objectes són resistents al rentavaixelles, al frigorífic, al microones, a l’esterilitzador i a la intempèrie.\nAmb Stikets podràs personalitzar els teus packs d’etiquetes fàcilment. A més del nom i un telèfon de contacte, tu i els teus fills podreu escollir el color i la icona que més us agradi. D’aquesta manera, podràs crear unes etiquetes úniques i ells mateixos podran reconèixer fàcilment totes les seves coses encara que no sàpiguen llegar. A més, Stikets inclou icones especials per a nens que tenen al·lèrgies o intoleràncies, de manera que és més fàcil advertir a professors i monitors.\nTrobaràs una solució integral, fàcil i divertida per a marcar tot el que cal per a la tornada a l’escola amb etiquetes personalitzades amb els dissenys més originals. I només durant aquest mes de juliol aprofita la promoció de 24 etiquetes per a roba gratis i aconsegueix el teu pack amb més producte pel mateix preu!


'Fem soroll per la discriminació Zero' — Ajuntament de Juneda\nSou a: Inici / Noticies / 'Fem soroll per la discriminació Zero'\n'Fem soroll per la discriminació Zero'\nEl dia 1 de març es commemora el Dia per la Zero Discriminació, per fer front a la discriminació envers el Sida. En aquest sentit, l'ACM ha aprovat aquest febrer una moció contra l'estigma i la discriminació.\nDes de la Plataforma Unitària d'ONG-SIDA de Catalunya, s'ha engegat una campanya sota el lema 'Fem soroll per la Discriminació Zero', per donar visibilitat a aquesta data i fer-ne difusió a través de les xarxes aquest dimecres 1 de març. Podeu trobar tota la informació a la web 2017_zerodiscriminationday\nAquest compromís s’ha demostrat en l'Estatut d'autonomia de Catalunya del 2006; la Llei 5/2008, del 24 d'abril, del dret de les dones a eradicar la violència masclista; la Llei 11/2014, del 10 d'octubre, per a garantir els drets de lesbianes, gais, bisexuals, transgèneres i intersexuals i per a eradicar l'homofòbia, la bifòbia i la transfòbia; la Llei 17/2015, del 21 de juliol, d'igualtat efectiva de dones i homes i diverses resolucions en el marc dels drets sexuals i reproductius. La darrera, el passat juliol de 2015, va ser la Declaració en favor dels Drets Sexuals i Reproductius en el marc dels Objectius de Desenvolupament Sostenible.\nPer tot això el Ple de l’Ajuntament assumeix els següents:\nPrimer.- Impulsar conjuntament amb el govern de la generalitat de Catalunya el Pacte social contra la discriminació de les persones que viuen amb VIH, on l’objectiu general d’aquest sigui eliminar l’estigma i la discriminació associada al VIH i a la sida a Catalunya. Contribuir, des dels ens locals, a participar-hi i desenvolupar-lo per tal que esdevingui una eina real des d’on els municipis i altres administracions puguin treballar contra l’estigma i la discriminació en el seu àmbit competencial.\nSegon.- Prendre el compromís d’incloure missatges centrats en la no discriminació i la no estigmatització, i en favor dels drets humans, en totes aquelles accions que es duguin a terme al municipi en l’àmbit del VIH/sida.\nTercer.- Tenir present les necessitats de les persones que viuen amb el VIH en els serveis oferts a nivell municipal, vetllant perquè no es produeixin situacions de discriminació en el marc de les seves competències, així com en les empreses i organitzacions on el govern municipal hi tinguin representació.\nQuart.- Incorporar la data de l’1 de març, Dia per la Zero Discriminació, entre les diades commemoratives del municipi, com a compromís ferm per fer front a l’estigma i la discriminació relacionats al VIH/sida.\nCinquè.- Sol·licitar als Departaments de Salut i Ensenyament a desenvolupar, conjuntament amb el municipi (en el marc dels Consorcis existents, si s’escau), accions i programes dirigits a la promoció de la salut sexual de manera integral als centres educatius, on es doni tota la informació adequada contra l’estigma i la discriminació relacionats al VIH/sida.\nSisè.- Sol·licitar a l’Ajuntament la col·laboració amb les entitats sense ànim de lucre que treballen en l’àmbit del VIH/sida a Catalunya des d’una perspectiva comunitària i, en concret, amb el Comitè 1r de Desembre com a plataforma unitària d’entitats en l’àmbit del VIH/sida a Catalunya, donant el suport necessari en la difusió de les seves tasques i activitats.\nSetè.- Informar d’aquest acord al Govern de la Generalitat (conselleries de Salut, Departament de Treball, Afers Socials i Famílies, Ensenyament i Presidència), als Grups Parlamentaris del Parlament de Catalunya, a la Federació de Municipis de Catalunya i a l’Associació Catalana de Municipis, i al Comitè 1r de Desembre, com a plataforma unitària d’ONG-SIDA de Catalunya.


Robert Bellaubí: Debat Pla Territorial\nDebat Pla Territorial\nAhir a la tarda, i com després haviem d'anar a Lleida a un acte de la sectorial de sanitat de CDC, vaig acompanyar a Sancho a un debat que es va fer a Antena Caro, a Roquetes. En principi en aquesta tertúlia havien d'anar també Forcadell, Gervasi Aspa, Antoni Sabaté i Sancho. Quan vam arribar a les instal.lacions, Frocadell s'havia disculpat per no poder assistir, i al veure que Gervasi no arribava, el van telefonar. Segons Gervasi, es pensava que tenia que anar un altre càrrec del partit. Els que sóm de Deltebre, ja ho entenem això... Doncs bé, el debat va començar amb Sancho i Sabaté. A destacar:\nSabaté, per suposat, defensava el pla, dient que contemplava unes obres molt importants, que s'havien d'executar. A més a més, justificava el fet de ser d'esquerres en elaborar plans, i que la Generalitat ja n'havia fet 6 en aquests darrers mesos. A més a més, va destacar que no era proteccionista, ja que hi ha hagut d'altres, com el de l'Alt Pirineu que ho són una mica més. En resum, aquests van ser els arguments que va exposar.\nSancho va comentar que menys tres d'aquestes infraestructures, les demés ja estaven contemplades a l'anterior Pla Territorial, i que per aquestes obres, no calia fer un nou Pla, que limités encara més el creixement a les nostres terres, també en l'àmbit rural. El que cal, segons va comentar, és executar aquestes obres, més pressupost per als Parcs Naturals, i més inversió real, recordant que des del 2003 el pressupost de la Generalitat s'ha duplicat, mentre que la inversió liquidada a Terres de l'Ebre aquest any és inferior a la del 2003.\nEls dos es van comprometre a fer i rebre aportacions pel al Pla, tot i que Sancho va destacar que hauria de tenir el consens del territori per a què CiU acabe donant-li suport, ja que segons comentava, aquest Pla està fet des d'una visió metropolitana, que perjudicarà als pagesos, i al desenvolupament econpomic en general de Terres de l'Ebre\nPublicat per Robert Bellaubí los 18:48